CELEX: 62020TN0761
Language: bg
Date: 2020-12-20 00:00:00
Title: Дело T-761/20: Жалба, подадена на 20 декември 2020 г. — European Dynamics Luxembourg/ЕЦБ

15.3.2021   
            
            
               BG
            
            
               Официален вестник на Европейския съюз
            
            
               C 88/33
            
         
      Жалба, подадена на 20 декември 2020 г. — European Dynamics Luxembourg/ЕЦБ
      (Дело T-761/20)
      (2021/C 88/44)
      Език на производството: английски
      
         Страни
      
      
         Жалбоподател: European Dynamics Luxembourg SA (Люксембург, Люксембург) (представител: M. Sfyri, адвокат)
      
         Ответник: Европейска централна банка (ЕЦБ)
      
         Искания
      
      Жалбоподателят моли Общия съд:
      
                  —
               
               
                  да отмени решението на ЕЦБ за изключване на офертите на жалбоподателя и от трите обособени позиции в рамките на процедурата за възлагане на обществена поръчка по „Предоставяне на услуги и строителство за информационно и програмно обезпечаване“ PRO-004801 (обособена позиция 1), PRO-005110 (обособена позиция 2) и PRO-005112 (обособена позиция 3),
               
            
                  —
               
               
                  да отмени решението, постановено в производството по обжалване от Органа за преразглеждане на поръчки на ЕЦБ, с което се отхвърля жалбата на жалбоподателя, подадена в рамките на процедурата по обжалване съгласно раздел VI.4 от спецификациите по горепосоченото обявление и съгласно условията по член 39 от решението на ЕЦБ относно правилата за възлагане на поръчки (ECB/2016/2),
               
            
                  —
               
               
                  да отмени последващите свързани решения на ЕЦБ, и по-специалното евентуалното решение за възлагане, което така и не е било съобщено на жалбоподателя,
               
            
                  —
               
               
                  да присъди обезщетение в съответствие с членове 256, 268 и 340 ДФЕС, съразмерно на пропуснатата възможност за възлагане на договорите или на загубата на приходи, съответстваща на печалбата, която жалбоподателят би получил, ако бе изпълнил договорите, както и за неимуществени вреди,
               
            
                  —
               
               
                  да осъди ответника да заплати съдебните разноски на жалбоподателя и другите му разходи във връзка с жалбата.
               
            
         Основания и основни доводи
      
      Жалбоподателят излага три твърдения в подкрепа на жалбата.
      
                  1.
               
               
                  Първо твърдение е, че ответникът е допуснал някои явни грешки в преценката.
               
            
                  2.
               
               
                  Второто твърдение е, че ответникът е въвел нови, неясни и неизвестни критерии на етапа на оценяване на офертите.
               
            
                  3.
               
               
                  Третото твърдение е, че ответникът е допуснал злоупотреба с власт.